จะรู้ได้อย่างไรว่าพร้อมลงทุนแล้ว
ปูกะตอย : สวัสดีจ้า
8 มี.ค. 2556

ปูกะตอย : สวัสดีจ้า 
โนฮาว : สวัสดีครับ
ปูกะตอย : ช่วงนี้รู้สึกว่าคนเข้ามาลงทุนในหุ้นเพิ่มมากขึ้น 
โนฮาว : ใช่แล้ว เพราะเห็นว่าเห็นคนอื่นๆ ลงทุนแล้วได้ผลตอบแทนดี คือ ตลาดหุ้นเป็นขาขึ้นก็เป็นแบบนี้แหละ มองโลกในแง่ดีกันทั้งนั้น
ปูกะตอย : น่ากลัวอ่ะ คือ ไม่รู้ว่าคนที่เข้ามาลงทุนนั้นรู้จักตลาดหุ้นดีแค่ไหน เอ่อแล้วเราจะรู้ได้ยังงัยว่าเราพร้อมลงทุนแล้ว
โนฮาว : ง่ายมากๆ อย่างแรกเลยต้องมีความสนใจในเรื่องการลงทุน ซึ่งเป็นสัญญาณที่ดีว่ากำลังจะก้าวสู่การเป็นนักลงทุนคุณภาพ เพราะแม้ว่าการลงทุนในตลาดหุ้นจะไม่ใช่เรื่องยุ่งยาก แต่ภาวะการลงทุนที่เคลื่อนไหวรวดเร็วทุกๆ อย่างในปัจจุบัน ต้องศึกษาหาข้อมูลใส่ตัวไว้อย่างสม่ำเสมอ เพื่อให้สามารถบริหารความเสี่ยง และเพิ่มโอกาสรับผลตอบแทนของพอร์ตลงทุน
ปูกะตอย : จัดไป
โนฮาว : มีเงินออมเหลือจากการใช้จ่าย คือ ในตลาดหุ้นควรมีความพร้อมด้านเงินลงทุนในระดับหนึ่ง พูดง่ายๆ ต้องมีเงินไว้ใช้จ่ายอย่างเพียงพอในชีวิตประจำวันตามปกติ ซึ่งประเด็นนี้ถือเป็นเรื่องสำคัญที่จะต้องพิจารณาให้รอบคอบก่อนลงทุน จากนั้นจึงพิจารณาในการจัดสรรเงินออมมาลงทุนในสัดส่วนที่เหมาะสม เพื่อป้องกันไม่ให้เกิดปัญหาการขาดสภาพคล่องในอนาคต
ปูกะตอย : ต่อเลยจ้า
โนฮาว : ประเมินความเสี่ยงและยอมรับความเสี่ยงของตัวคุณเองได้ ตามปกติแล้วผลตอบแทนและความเสี่ยงเป็นสิ่งที่อยู่คู่กัน นักลงทุนมือใหม่มักมีความกังวลเรื่องความเสี่ยงและกลัวภาวะขาดทุน จึงควรศึกษาข้อมูลการลงทุนและเรียนรู้ความเสี่ยงจากผลิตภัณฑ์การลงทุนในแต่ละประเภท หรืออาจทดลองลงทุนก่อนใช้เงินจริงจะช่วยให้มีแนวทางการลงทุนที่ชัดเจนขึ้น
ปูกะตอย : ต่อเลย
โนฮาว : รู้จักผลิตภัณฑ์การลงทุน การสร้างผลตอบแทนจากการลงทุนนั้นจำเป็นต้องศึกษาผลิตภัณฑ์ให้เกิดความเข้าใจ เพื่อวางแนวทางการลงทุนให้เหมาะสมกับเป้าหมายหรือผลตอบแทนที่ต้องการ การลงทุนในหุ้น นอกจากประเภทของหุ้นที่ต้องศึกษาแล้ว ต้องดูถึงรูปแบบและวิธีการลงทุน ประเภทบัญชีซื้อขาย ค่าธรรมเนียมการซื้อขาย แนวทางการวิเคราะห์หุ้นด้วย
ปูกะตอย : ที่พูดมา เรารู้ผ่านมาหมดแล้ว นี่ขนาดลงทุนมาหลายปี ยังต้องศึกษาตลอดเวลาเลย
โนฮาว : คิดดูคนที่พึ่งเข้ามาตลาดหุ้นไม่กี่เดือนจะเป็นยังงัย ยิ่งตลาดหุ้นผันผวนแบบนี้โอกาสเสี่ยงมีสูงมาก ต้องดูกันดีๆ งั้นวันนี้แค่นี้นะ บ๊าย บายาย